Nengi Adoki

Nengi Adoki (tí wọ́n bí ní ọjọ́ kẹtàdínlógún oṣù Kìíní ọdún 1990) jẹ́ òṣèrẹ́bìnrin ilẹ̀ Nàìjíríà. Ó gbajúmọ̀ fún àwọn ìkópa rẹ̀ nínú fíìmù àgbéléwò bí i Juju Stories àti Chatroom, àti àwọn fíìmù orí ẹ̀rọ bí i The Men's Club. Wọ́n dárúkọ rẹ̀ mọ́ orúkọ àwọn gbajúgbajà òṣèré ní ọdún 2021, bẹ́ẹ̀ sì ní ó jẹ́ ajàfẹ́tọ̀ọ́ obìnrin, tí ó sì tako ìwà ìbàjẹ́ tí àwọn agbófinró ń hù.

 Ìgbésí ayé rẹ̀ 
Wọ́n bí Nengi Adoki ní ọjọ́ kẹtàdínlógún oṣù Kìíní ọdún 1990 sí ìlú Port-Harcourt, ní Ìpínlẹ̀ Rivers. Ó dàgbà sí ìlúToronto, Canada tí ó sì gbà oyè B.A. nínú ìmọ̀ Performing Arts and Information Technology láti University of Toronto ní ọdún 2013. Nígbà tí ó wà ní University of Toronto, ó ṣiṣẹ́ gẹ́gẹ́ bí olùdarí eré orí-ìtàgé, bẹ́ẹ̀ sì ni ó kópa nínú àwọn eré bí i Sync Afrique, èyí tí wọ́n ṣe ní Mississauga ní ọdọọdún láti ọdún 2009 wọ ọdún 2014. Adoki gba àmì-ẹ̀yẹ African Scholars' Global Impact Award láti University of Toronto ní ọdún 2019. Ní ọdún 2014, ó gba ìwé-ẹ̀rí nínú ẹ̀kọ́ performing arts láti Sheridan College ní Oakville, Ontario.

 Iṣẹ́ rẹ̀ 
Léyìn tí ó kẹ́kọ̀ọ́ gboyè ní Sheridan College, Adoki padà sí orílẹ̀-èdè Nàìjíríà láti tẹ̀síwájú nínú iṣẹ́ eré ṣíṣe rẹ̀. Eré rẹ̀ àkọ́kọ́ ní orí ẹ̀rọ-amóhùnmáwòrán ni Lost Girl. Ní ọdún 2016, ó ṣàfihàn nínú fíìmù Bolanle Austen-Peter, tí àkọ́lé rẹ̀ jẹ́ Wakaa! The Musical, tí wọ́n ṣàfihàn ní West End, ní ìlú London. Ní ọdún 2018, ó kópa nínú fíìmù orí ẹ̀rọ-amóhùnmáwòrán kan tí àkọ́lé rẹ̀ jẹ́ Forbidden. Bákan náà ni ó ti kópa nínú ọ̀pọ̀lọpọ̀ erẹ́ orí-ìtàgé bí i Heartbeat the Musical àti No More Lies.

Ní ọdún 2021, Adoki ṣe àgbéjáde fíìmù àkọ́kọ́ rẹ̀, èyí tí C.J. Obasi, Abba Makama, àti Michael Omunua jẹ́ olùdarí fún. Ó gba àmì-ẹ̀yẹ ní Future Awards Africa ní ọdún 2022 fún iṣẹ́ náà. Bákan náà ni ó ti farahàn lọ́pọ̀lọpọ̀ ìgbà nínú fíìmù orí ẹ̀rọ-amóhùnmáwòrán bí i Back to School, The Men's Club, Inspector K, àti Baby Drama. Adoki bẹ̀rẹ̀ sí ní ṣe àwọn fíìmù apanilérìn-ín, lára wọn ni The Most Toasted Girl ní ọdún 2018, èyí tí wọ́n ṣe àfihàn àkọ́kọ́ fún ní ọdún 2020. Eré náà dá lórí ìṣẹ̀lẹ̀ gidi tí ó ń ṣẹ̀ ní Èkó.

Ní ọdún 2022, Adoki jẹ́ olú ẹ̀dá-ìtàn nínú fíìmù Chike Ibekwe, tí àkọ́lé rẹ̀ jẹ́ Chatroom, ó sì tún farahàn nínú apá kejì fíìmù kan tí àkọ́lé rẹ̀ jẹ́ Little Black Book. Bẹ́ẹ̀ sì ni ó kópa nínú fíìmù ọdún 2023 kan tí àkọ́lé rẹ̀ jẹ́ The Trade.

 Àwọn ìtọ́kasí